આ અંગે ખેડુતોએ જણાવ્યું હતું કે, રસુલપુરા પડાલ ખાતેથી પસાર થતી મહી કેનાલમાં વરસાદને કારણે આસપાસના સિમ હીરાના મુવાડા, છીકારીયા, ટીમ્બાના મુવાડા, થર્મલ, બડેવિયાથી વરસાદી પાણી રસુલપુરા ખાતેના હરખોલ પુલ ઉપરથી પસાર થતા નાનું ભંગાણ હતું. આ બાબતે અગાઉ પણ જાણ કરવામાં આવી હતી. તેમછતાં પણ કોઇ જ કાર્યવાહી કરવામાં આવી ન હતી. જેથી આ સ્થિતી સર્જાઇ છે. કે જો ડિઝાસ્ટર વિભાગ દ્વારા તાત્કાલિક સમારકામ કરવામાં નહિં આવે તો, વરસાદમાં પુલ તૂટી પડવાની સંભાવના ગ્રામજનોએ વ્યક્ત કરી છે. સાથે તેના કારણે મહિકેનાલમાં આ પુલનો ભંગાર પડશે અને તેને કારણે ગાબડાંમાંથી મોટું ભંગાણ મહીં નહેરમાં પડવાની શક્યતાઓ સેવાઇ રહી છે. આમ બનશે તો રસુલપુરા ના પડાલ સીમમાં ખેતી કરતા ખેડૂતોને મોટું નુકસાન સાથે જમીનો ધોવાઈ જવાની ભીતિ છે.